Ο **Πρόεδρος της Ρωσικής Ομοσπονδίας** (ρωσικά: Президент Российской Федерации), είναι το ανώτερο αξίωμα της Ρωσίας και εγγυητής του Συντάγματος, των δικαιωμάτων και των ελευθεριών του ανθρώπου και του πολίτη και λαμβάνει μέτρα για την προστασία της κυριαρχίας, της ανεξαρτησίας και κρατικής ακεραιότητας της Ρωσίας.

Ο Πρόεδρος εξασφαλίζει τη συντονισμένη λειτουργία και σύμπραξη των οργάνων της κρατικής εξουσίας. Ο Πρόεδρος, από κοινού με την Κρατική Δούμα, διορίζει τον Υπουργό του Κράτους δηλαδή τον Πρωθυπουργό της χώρας και στη συνέχεια διορίζει η απαλλάσσει από τα καθήκοντά τους τους Αναπληρωτές Πρωθυπουργούς και τους Ομοσπονδιακούς Υπουργούς, αναπληρωτές Υπουργούς και Υφυπουργούς.
Ο Πρόεδρος σχηματίζει την Κυβέρνηση της Ρωσίας, προεδρεύει του υπουργικού συμβουλίου μια και ουσιαστικά είναι το κυρίαρχο μέλος της κυβέρνησης, και στις συνεδριάσεις του διαθέτει τον τελευταίο λόγο και την αποφασιστική ψήφο παίρνει αποφάσεις για παραίτηση της Κυβέρνησης, έχει το δικαίωμα να παύει την ισχύ των διατάξεων της Κυβέρνησης σε περίπτωση αντίθεσης αυτών των διατάξεων με το Σύνταγμα, τους ομοσπονδιακούς νόμους και τα διατάγματά του.

Ως Αρχηγός του Κράτους και της Κυβέρνησης, ο Πρόεδρος της Ρωσικής Ομοσπονδίας έχει ευρεία εξουσία στα θέματα εξωτερικής πολιτικής και πολεμικά ζητήματα. Ο Πρόεδρος διαχειρίζεται την εξωτερική πολιτική της χώρας, κατευθύνει τις διευθύντριες γραμμές της οικονομικής και εσωτερικής πολιτικής της χώρας, διαπραγματεύεται και προσυπογράφει διεθνές συνθήκες και επίσημα έγγραφα, δέχεται διαπιστευτήρια ή δίνει εντολές ανάκλησης διπλωματικών εκπροσώπων.

Ο Πρόεδρος είναι ο Αρχιστράτηγος των Ενόπλων Δυνάμεων της Ρωσικής Ομοσπονδίας, διορίζει ή απαλλάσσει από καθήκοντά της την ανώτατη διοίκηση των Ενόπλων Δυνάμεων και σχηματίζει το Συμβούλιο Ασφάλειας του οποίου γίνεται ο επικεφαλής. Το Συμβούλιο Ασφαλείας είναι συνταγματικό όργανο που προετοιμάζει τις αποφάσεις του Προέδρου σχετικά με τη διασφάλιση της προστασίας των συμφερόντων του ατόμου, της κοινωνίας και του κράτους από τις εσωτερικές και εξωτερικές απειλές. Ο Πρόεδρος ορκίζεται με θρησκευτικό όρκο πάντα. Πολιτικός όρκος δεν προβλέπεται από το Σύνταγμα.

Πρόεδρος της Ρωσίας είναι, από τον Μάιο του 2012, ο Βλαντίμιρ Πούτιν.

Προσόντα εκλογής
----------------

Για να εκλεγεί κάποιος στο ύπατο αξίωμα του Προέδρου πρέπει να πληροί κάποιες προϋποθέσεις.

* Πρέπει να πρεσβεύει τη θρησκεία της Ανατολικής Ορθόδοξης Εκκλησίας
* Πρέπει να ζει στη Ρωσία τουλάχιστον 25 χρόνια
* Πρέπει να είναι πάνω από 35 χρονών
* Εφόσον είναι παντρεμένος πρέπει ο/η σύζυγος του να πρεσβεύει τη θρησκεία της Ανατολικής Ορθόδοξης Εκκλησίας
* Αν κατέρχεται ως ανεξάρτητος υποψήφιος στις Προεδρικές Εκλογές πρέπει να συγκεντρώσει τις υπογραφές 2.000.000 υποστηρικτών του

Προεδρικές εκλογές 2008
-----------------------

Στις προεδρικές εκλογές που διεξήχθησαν στις 2 Μαρτίου του 2008 αναδείχθηκε νικητής ο προεπιλεγμένος υποψήφιος του απερχόμενου Προέδρου Βλαντίμιρ Πούτιν. Ο Ντμίτρι Μεντβέντεφ έλαβε περίπου το 70% των ψήφων. Οι εκλογές επικρίθηκαν από την αντιπολίτευση και η εκλογή του Μεντβέντεφ έτυχε "χλιαρής" υποδοχής από τη Διεθνή Κοινότητα και τον ξένο Τύπο.

**Πρόεδρος, 2 Μαρτίου 2008**

ε • σ | Υποψήφιοι | Κόμματα | Ψήφοι | % |
| --- | --- | --- | --- |
| Ντμίτρι Μεντβέντεφ | Ενωμένη Ρωσία, Αγροτικό Κόμμα της Ρωσίας, Ωραία Ρωσία, Ρωσικό Κόμμα Οικολόγων- Οι Πράσινοι και Δύναμη του Πολίτη. | 52.530.712 | 70,28 |
| Γκενάντι Ζιουγκάνοφ | Κομμουνιστικό Κόμμα Ρωσικής Ομοσπονδίας | 13.243.550 | 17,72 |
| Βλαντιμίρ Ζιρινόφσκι | Φιλελεύθερο Δημοκρατικό Κόμμα της Ρωσίας | 6.988.510 | 9,35 |
| Αντρέι Μπογκντάνοφ | Δημοκρατικό Κόμμα της Ρωσίας | 968.344 | 1,30 |
| σύνολο | 73.731.116 | 98,65 |

Προεδρικές Εκλογές 2012
-----------------------

Άνετη νίκη είχε ο Βλαντίμιρ Πούτιν από τον πρώτο γύρο με ποσοστό 63,75% με 110.000.000 ψήφους.
Δεύτερος αναδείχθηκε ο σοσιαλιστής Γκενάντι Ζιουγκάνοφ με 17,84%, ενώ τρίτος ήρθε ο επιχειρηματίας Μιχαήλ Προχορόφ με 7,76%.
Ο εθνικιστής Βλαντίμιρ Ζιρινόφσκι συγκέντρωσε 6,24% και ο ηγέτης του κόμματος Μια Δίκαιη Ρωσία, Σεργκέι Μιρόνοφ, έρχεται τελευταίος με 3,84%. Τέλος, η συμμετοχή έφτασε στο 64%.

**Πρόεδρος, 4 Μαρτίου 2012**

ε • σ | Υποψήφιοι | Κόμματα στα οποία πρόσκεινται | Ψήφοι | % |
| --- | --- | --- | --- |
| Βλαντίμιρ Πούτιν | Ενωμένη Ρωσία | 45.513.001 | 63,64 |
| Γκενάντι Ζιουγκάνοφ | Σοσιαλιστικό Κόμμα | 12.288.624 | 17,18 |
| Μιχαήλ Προχόροφ | Ανεξάρτητος | 5.680.558 | 7,94 |
| Βλαντιμίρ Ζιρινόφσκι | Δημοκρατικό Κόμμα Φιλελευθέρων | 4.448.959 | 6,22 |
| Σεργκέι Μιρόνοφ | Μια Δίκαιη Ρωσία | 2.755.642 | 3,85 |
| Έγκυρα | 70.686.784 | 98,84 |
| Άκυρα | 833.191 | 1,16 |
| **Σύνολο ψήφων** | **71.519.975** | **100,00** |
| Εγγεγραμμένοι/συμμετοχή | 109.610,812 | 65,25 |
| Πηγή: Κεντρική Εκλογική Επιτροπή Ρωσικής Ομοσπονδίας Αρχειοθετήθηκε 2015-03-09 στο Wayback Machine. |

Πρόεδροι της Ρωσίας
-------------------

| # | Πορτραίτο | Ονοματεπώνυμο
(Γέννηση - Θάνατος) | Θητεία | Κόμμα | Εκλογές | Πρωθυπουργοί |
| --- | --- | --- | --- | --- | --- | --- |
| Έναρξη | Τέλος |
| 1 |  | Μπόρις Γιέλτσιν(1931-2007) | 10 Ιουλίου 1991 | 31 Δεκεμβρίου 1999 | Ανεξάρτητος | 1991 | Ιβάν Σιλαγιέφ |
| Ο ίδιος |
| Βίκτορ Χερνομιρντίν |
| 1996 | Σεργκέι Κιριγιένκο |
| Γεβγκένι Πριμακόφ |
| Σεργκέι Στεπασίν |
| Βλαντίμιρ Πούτιν |
| 2 |  | Βλαντίμιρ Πούτιν(1952-) | 31 Δεκεμβρίου 1999 | 7 Μαΐου 2008 | Ανεξάρτητος | 2000 | Μιχαήλ Καζιανόφ |
| 2004 | Μιχαήλ Φραντκόφ |
| Βίκτορ Ζουμπκόφ |
| 3 |  | Ντμίτρι Μεντβέντεβ(1965-) | 7 Μαΐου 2008 | 7 Μαΐου 2012 | Ενωμένη Ρωσία | 2008 | Βλαντίμιρ Πούτιν |
| (2) |  | Βλαντίμιρ Πούτιν(1952-) | 7 Μαΐου 2012 | Εν ενεργεία | Ενωμένη Ρωσία | 2012 | Ντμίτρι Μεντβέντεφ |
| Ανεξάρτητος | 2018 | Μιχαήλ Μισούστιν |

Παραπομπές
----------

1. ↑  Brooke, James; Golloher, Jessica; Nesnera, Andre de (2-3-2012). «After Big Protests, Russians Vote for President». Voice of America. Αρχειοθετήθηκε από το πρωτότυπο στις 2012-03-04.. Ανακτήθηκε στις 5-3-2012.

Δείτε επίσης
------------

* Υπουργός του Κράτους της Ρωσικής Ομοσπονδίας (πρωθυπουργός της Ρωσίας)

Εξωτερικοί σύνδεσμοι
--------------------

* президент.рф
* kyp.rs.gov.ru

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141021468
* LCCN: no96011667
* ISNI: 0000 0004 0619 8986
* GND: 5164199-9

 |

 |